Document ID: /roh_data/filtered/fineweb-2-filterrobots_roh.jsonl.gz/10156

Not Spinatsch è in um enconuschent en sia patria. A Savognin e conturns conusch'ins l’electricist pensiunà ch'è dapi onns activ sin il sectur cultural, quai surtut per il museum regiunal. Tar il scriver è el vegnì relativamain tard. L’interess per la poesia è naschì en el tras sia activitad sco chantadur da chor.
Eu craj in mincha cas cha Not Spinatsch nun observa be fich bain il muond intuorn el, ma eir quai chi capita in el svessa
La paletta da temas da la vainchina da poesias è fitg vasta. Quai va da contemplaziuns da la natira, dad animals e plantas fin tar ponderaziuns filosoficas en connex cun nossa vita hectica e senza ruaus.
RR actualitad 11:00